ประกาศคณะกรรมการกิจการโทรคมนาคมแห่งชาติเรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๓)พ.ศ. ๒๕๕๒ โดยที่เป็นการสมควรปรับปรุงอัตราค่าธรรมเนียมใบอนุญาตประกอบกิจการโทรคมนาคมแบบที่สามเพื่อให้มีความเหมาะสมกับสภาพเศรษฐกิจและการกำกับดูแลการประกอบกิจการดังกล่าวในปัจจุบันและมิให้เป็นภาระแก่ผู้ประกอบกิจการหรือผู้ใช้บริการโดยไม่สมเหตุผลอาศัยอำนาจตามความในมาตรา ๕๑ (๕)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๗ มาตรา ๖๑และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๑แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศกำหนดอัตราค่าธรรมเนียมใบอนุญาตประกอบกิจการโทรคมนาคมชั่วคราวแบบที่สามไว้ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒บรรดาประกาศ ระเบียบ ข้อบังคับหรือคำสั่งคณะกรรมการกิจการโทรคมนาคมแห่งชาติเกี่ยวกับอัตราหลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมชั่วคราวที่ใช้บังคับอยู่ก่อนวันที่ประกาศนี้มีผลใช้บังคับให้มีผลใช้บังคับต่อไปเท่าที่ไม่ขัดหรือแย้งกับประกาศนี้ข้อ ๓ให้ยกเลิกอัตราหลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมแนบท้ายประกาศคณะกรรมการกิจการโทรคมนาคมแห่งชาติเรื่อง ค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๒) พ.ศ. ๒๕๕๐สำหรับใบอนุญาตแบบที่สาม และให้ใช้อัตราหลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมแนบท้ายประกาศนี้แทนข้อ ๔ผู้รับใบอนุญาตแบบที่สามที่ได้รับใบอนุญาตอยู่ก่อนวันที่ประกาศนี้ใช้บังคับให้ชำระค่าธรรมเนียมรายปีสำหรับรายได้ก่อนหักค่าใช้จ่ายประจำปี ๒๕๕๒ แบ่งเป็น ๒อัตรา สำหรับรายได้ก่อนหักค่าใช้จ่ายประจำปี ๒๕๕๒ที่เกิดขึ้นในช่วงระยะเวลาก่อนวันที่ประกาศนี้ใช้บังคับให้ชำระตามอัตราที่กำหนดไว้ในประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๒) พ.ศ. ๒๕๕๐สำหรับรายได้ก่อนหักค่าใช้จ่ายประจำปี ๒๕๕๒ที่เกิดขึ้นในช่วงระยะเวลานับตั้งแต่วันที่ประกาศนี้ใช้บังคับให้ชำระตามอัตราที่กำหนดไว้ในประกาศฉบับนี้โดยการแบ่งรายได้ก่อนหักค่าใช้จ่ายประจำปี ๒๕๕๒ดังกล่าวให้ใช้หลักเกณฑ์การแบ่งรายได้เพื่อการคิดค่าธรรมเนียม ดังนี้ให้ชำระค่าธรรมเนียมสำหรับรายได้ก่อนหักค่าใช้จ่ายที่เกิดขึ้นงวด๖ เดือนแรก ปี ๒๕๕๒ เท่ากับผลคูณระหว่างค่าธรรมเนียมรายปีในอัตราร้อยละ ๒.๕๐ของรายได้ก่อนหักค่าใช้จ่ายที่เกิดขึ้นงวด ๖ เดือนแรกปี ๒๕๕๒กับสัดส่วนของจำนวนวันนับตั้งแต่วันที่ ๑ มกราคม ๒๕๕๒ หรือวันที่ได้รับใบอนุญาตถึงวันที่ประกาศนี้ประกาศในราชกิจจานุเบกษา แล้วแต่กรณี ต่อจำนวนวันในครึ่งปี (๑๘๐วัน) บวกด้วย ผลคูณระหว่างค่าธรรมเนียมรายปีในอัตราร้อยละ ๒.๐๐ของรายได้ก่อนหักค่าใช้จ่ายที่เกิดขึ้นงวด ๖ เดือนแรกปี ๒๕๕๒กับสัดส่วนของจำนวนวันนับตั้งแต่วันที่ประกาศนี้มีผลใช้บังคับ ถึงวันที่ ๓๐มิถุนายน ๒๕๕๒ ต่อจำนวนวันในครั้งปี (๑๘๐ วัน)ให้ชำระค่าธรรมเนียมสำหรับรายได้ก่อนหักค่าใช้จ่ายที่เกิดขึ้นงวด๖ เดือนหลังปี ๒๕๕๒ เท่ากับผลคูณระหว่างค่าธรรมเนียมรายปีในอัตราร้อยละ ๒.๕๐ของรายได้ก่อนหักค่าใช้จ่ายที่เกิดขึ้นงวด ๖ เดือนหลังปี ๒๕๕๒กับสัดส่วนของจำนวนวันนับตั้งแต่วันที่ ๑ มกราคม ๒๕๕๒ หรือวันที่ได้รับใบอนุญาตถึงวันที่ประกาศนี้ประกาศในราชกิจจานุเบกษา แล้วแต่กรณี ต่อจำนวนวันในครึ่งปี (๑๘๐วัน) บวกด้วย ผลคูณระหว่างค่าธรรมเนียมรายปีในอัตราร้อยละ ๒.๐๐ของรายได้ก่อนหักค่าใช้จ่ายที่เกิดขึ้นงวด ๖ เดือนหลังปี ๒๕๕๒กับสัดส่วนของจำนวนวันนับตั้งแต่วันที่ประกาศนี้มีผลใช้บังคับ ถึงวันที่ ๓๑ธันวาคม ๒๕๕๒ ต่อจำนวนวันในครึ่งปี (๑๘๐ วัน)ประกาศ ณ วันที่ ๙ กรกฎาคม พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.อัตรา หลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมแนบท้ายประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๓) พ.ศ. ๒๕๕๒(ดูข้อมูลจากภาพกฎหมาย)ปิติวรรณ/จัดทำ๑๕ มิถุนายน๒๕๖๑[๑] ราชกิจจานุเบกษาเล่ม ๑๒๖/ตอนพิเศษ ๑๐๔ ง/หน้า ๔/๒๔ กรกฎาคม ๒๕๕๒